polyglot-tagger/wikipedia-language-snippets-filtered huggingface dataset:
சமய நூல்களில், ஆதாத் வானத்தின் இறைவனாவார் என்றும், அவர் வானத்திலிருந்து மழையைத் தருவதால், தனது விருப்பத்தின்படியே சக்திமிக்க தாவரங்கள் முளைத்தெழுந்து செழிப்பதாக கூறுகிறார்கள். மேலும், அவர் விவசாய மக்களின் வாழ்வு மற்றும் வளர்ச்சிப் பிராந்தியத்தின் பாதுகாவலன் என்கிறார்கள். ஆதாத் அல்லாத நிலையில் வறட்சி, பட்டினி, இறப்பு, மற்றும் குழப்பம் ஏற்படுகிறது. மேற்கு மலை காற்றும் இதை குறிக்கிறது. மேலும், கிருத்துவ புனித நூலான விவிலியத்திலும் இவ்வாறாக சொல்லப்பட்டுள்ளது. அதிகாரம்: 21 இல், மோசே தன் கையைச் சமுத்திரத்தின்மேல் நீட்டினான்; அப்பொழுது கர்த்தர் இராமுழுவதும் பலத்த கீழ்காற்றினால் சமுத்திரம் ஒதுங்கும்படி செய்து, அதை வறண்டுபோகப்பண்ணினார்; ஜலம் பிளந்து பிரிந்துபோயிற்று. அதிகாரம்: 22 இல், இஸ்ரவேல் புத்திரர் சமுத்திரத்தின் நடுவாக வெட்டாந்தரையிலே நடந்துபோனார்கள்; அவர்கள் வலதுபுறத்திலும் அவர்கள் இடதுபுறத்திலும் ஜலம் அவர்களுக்கு மதில்சுவராக மாறியது.
காளை , ஆதாத் என்ற அடையாளப்பூர்வ விலங்காக இருந்தது. அவர் பெரும்பாலும் ஒரு காளையின் கொம்பு உடனான தலைப்பாகை அணிந்து, தாடியுடன் இடியேறு கையிலேந்தி மன்றகத்தில் தோன்றுவார். இந்தோ-ஐரோப்பிய ஏத்தியனான புயல்-கடவுளான "தேசுப்" ; எகிப்திய கடவுள் அமை ; ரிக்வேத கடவுள் இந்திரன்; கிரேக்க கடவுள் சியுசு; மற்றும் உரோமானியக் கடவுளான சூபிடர், போன்ற கடவுள்கள் ஆதாத் கடவுளுக்கு சமமாக கருதப்படுகிறது.
ஆதாத் மற்றும் இஸ்குர் என்பது ஒரு சுமேரிய வார்த்தையில் "புயல் கடவுள்" என்ற பொருளாகும் இது, சொல்லச்சு முறையில் எழுதப்பட்டுள்ளது. மேலும், "பிதர்" , "ரபியு" , அல்லது "பாகால் சிப்போன்" என்றும் அழைக்கப்படுகிறது,மேலும் எளிமையாக "பாகால்" என்றே பெரும்பாலும் அழைக்கின்றனர், ஆனால் இந்த பெயரை மற்ற தெய்வங்களுக்கும் பயன்படுத்தப்பட்டது.
ஆதாத் ; அக்காதியம்: ஆதாத், ஹத்தாத்) பண்டைய அண்மை கிழக்கைச் சேர்ந்த மெசொப்பொத்தேமியாவின் பண்டைய மெசொப்பொத்தேமியாரின் சமயத்தைச் சார்ந்தவர்கள் சுமேரிய மொழியில் புயல் மற்றும் மழை கடவுள் என்கின்றனர். சுமேரிய மொழி என்பது வடமேற்கு செமிடிக் மொழிக் குடும்பத்தின் ஒரு பிரிவு ஆகும்.
ஆதாத் கடவுளை, தென்மேற்கு ஆசியாவிலுள்ள டைகிரிசு ஆறு, புறாத்து ஆறு ஆகிய இரண்டு ஆறுகளுக்கு இடைப்பட்ட வளம் மிகுந்த பகுதியான மெசொப்பொத்தேமியா எமோரியரின் மூலம் அறிமுகப்படுத்தப்பட்டது. அங்கு ஒரு பண்டைய யூத மொழி பேசும் மக்களான அக்கேதியர்கள் அது ஆதாத் கடவுள் என அறிந்தார்கள்.
கிமு 2500 வரை உறுதிப்படுத்தப்படாத இந்த "ஆதாத்" எனும் மழைக் கடவுளை, கிமு 2500 இல், சிரியாவில் முந்தைய அரசாட்சியில் ஒன்றாக இருந்த "எப்லா இராச்சியம் மற்றும் லெவண்ட் என்னும் சாம் பகுதியில் அதாத் வழிபாடு உறுதிசெய்யப்பட்டது.
சாம் என்பது, கிழக்கு மத்தியதரைக் கடலில் அமைந்த சைப்பிரசு, மற்றும் நிலநடுக்கடலின் கிழக்கே அமைந்த வடக்கு அரேபிய தீபகற்பத்தின் பகுதிகளான இசுரேல், யோர்தான், லெபனான், பாலத்தீனம், சிரியா, மற்றும் தெற்கு துருக்கி அடங்கிய பகுதிகளாகும்.
இம்மாவட்டத்தில் பத்மா ஆறு, மெக்னா ஆறு, ஆரியல் ஆறு, குமார் ஆறு, பலோர்டி ஆறுகள் பாய்வதால் நீர் வளமும், மண் வளமும் கொண்டுள்ளது. எனவே இங்கு நெல், சணல், கோதுமை, வெங்காயம், வெள்ளைப்பூண்டு, கரும்பு, மிளகாய்,பருப்பு வகைகள், காய்கறிகள் முதலிய பயிரிடப்படுகிறது. மேலும் இம்மாவட்டத்தின் ஆண்டு சராசரி மழைப் பொழிவு 2105 மில்லி மீட்டராக உள்ளது.
மதாரிபூர் மாவட்டத்தின் வடக்கில் முன்சிகஞ்ச் மாவட்டம் பரித்பூர் மாவட்டமும், தெற்கில் கோபால்கஞ்ச் மாவட்டம் மற்றும் பரிசால் மாவட்டமும், கிழக்கில் சரியத்பூர் மாவட்டமும் மேற்கில் கோபால்கஞ்ச் மாவட்டம் மற்றும் பரித்பூர் மாவட்டமும் எல்லைகளாக உள்ளது.
மதாரிபூர் மாவட்டம் , தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் டாக்கா கோட்டத்தில் அமைந்துள்ளது. மத்திய வங்காளதேசத்தில் அமைந்த இம்மாவட்டத்தின் நிர்வாகத் தலைமையிடம் மதாரிபூர் நகரம் ஆகும்.
69 சதுர கிலோ மீட்டர் பரப்பளவு கொண்ட இம்மாவட்டத்தை நிர்வாக வசதிக்காக மதாரிபூர் சதர், சிப்சார், ராஜ்பாரி, மற்றும் கல்கினி என நான்கு துணை மாவட்டங்களாகப் பிரிக்கப்பட்டுள்ளது.
இம்மாவட்டம் மதாரிபூர், சிப்சார் மற்றும் ராஜ்பாரி என மூன்று நகராட்சி மன்றங்களையும், ஐம்பத்தி ஒன்பது கிராம ஒன்றியக் குழுக்களையும், 479 வருவாய் கிராமங்களையும், 1062 கிராமங்களையும் கொண்டுள்ளது.
இவர் அண்டப் புறநிலைக் கட்டமைப்புப் புலத்தில் விரிவான ஆய்வு செய்துள்ளார். ஆல்பர்ட் ஐன்சுட்டைனுடன் இணைந்து இவர் 1932 இல் ஓர் ஆய்வுரை வெளியிட்டார். இதில் இருவரும் புடவி வளைமைக்கான அண்டத் தரவுகளின் விளைவுகள் பற்றி விவாதித்துள்ளனர். இவர் தே சிட்டர் வெளி, தெ சிட்டர் புடவி ஆகிய கருத்துப் படிமங்களை விவரித்துள்ளார். இது ஐன்சுட்டைனின் பொது சார்பியலுக்கான ஒரு தீர்வாகும். இதில் பொருண்மமோ நேரியல் அண்ட மாறிலியோ அமையவில்லை. இது இயல்வலர்ச்சிப் போக்கில் தொடர்ந்து விரிவுறும் வெற்றுப் புடவி ஆகும். இவர் வியாழன் கோள் பற்றிய ஆய்வுக்கும் புகழ்பெற்ரவர் ஆவார்.
சுனீக்கில் பிறந்த இவர், கணிதவியலைக் குரோனிங்கன் பல்கலைக்கழகத்தில் பயின்றார். குரோனிங்கன் வானியல் ஆய்வகத்தில் பிறகு சேர்ந்தார். இவர் தென்னாப்பிரிக்கா, நன்னம்பிக்கை முனையில் உள்ள அரசு வான்காணகத்தில் 1897 முதல் 1899 வரை பணிபுரிந்தார். பின்னர், 1908 இல் இவர் இலெய்டன் பல்கலைக்கழக வானியல் கட்டிலில் பணியமர்த்தப்பட்டார். இவர் 1919 இல் இருந்து தனது இறப்பு வரை இலெய்டன் பல்கலைக்கழக இயக்குநராக இருந்தார்.
கம்சனின் மாமனாரும், மகத நாட்டு மன்னனுமான ஜராசந்தன், கம்சனின் இறப்பிற்கு காரணமான கிருஷ்ணர் வாழ்ந்த மதுரா மீது பலமுறை பெரும் படைகளுடன் முற்றுகையிட்டான். கிருஷ்ணரும், பலராமரும் ஜராசந்தனின் படைகளை விரட்டி அடித்தனர். பின்னர் காலயவனன் என்ற அசுரன் பெரும் படைகளுடன், மதுராவை சூழ்ந்து கொண்டு அடிக்கடி தொடர் தாக்குதல்கள் நடத்தினான். பாதுகாப்பு காரணங்களால் கிருஷ்ணர், தனது குல மக்களான விருஷ்ணிகளை, மதுராவிலிருந்து துவாரகையில் குடியமர்த்தினார்.
விருஷ்ணி குலம் பண்டைய பரத கண்டத்தின் குரு நாட்டின் பேரரசர் யயாதியின் மகன் யதுவின் வழிவந்த விருஷ்ணி என்பாரின் வழித்தோன்றல்கள் ஆவார்.
விருஷ்ணியின் இரண்டு மனைவியர்கள் காந்தாரி மற்றும் மாத்திரி ஆவார். மனைவி மாத்திரி மூலம் விருஷ்ணிக்கு தேவமிதுசா என்ற மகன் பிறந்தான். கிருஷ்ணரின் தந்தையான வசுதேவர் தேவமிதுசாவுக்குப் பிறந்தவர் ஆவார். இந்துப் புராணங்களின் படி, விருஷ்ணியின் குலத்தவர்கள் துவாரகையை வாழிடமாகக் கொண்டவர்கள் ஆவார்.
யயாதி - தேவயானி இணையரின் மூத்த மகன் யது ஆவார். தன் மகள் தேவயானிக்கு துரோகம் செய்து, தேவயானியின் தோழிப் பெண்னான சர்மிஷ்டையுடன், யயாதி புணர்ந்து குழந்தைகளை பெற்ற காரணத்தினால், சுக்கிராச்சாரியால் சபிக்கப்பட்டு கிழத்தன்மை அடைந்தான். யயாதி தனது தவறுக்கு வருந்தியதால், உனது கிழத்தன்மையை உனது மகன்களில் ஒருவனுக்கு கொடுத்து, இழந்த கிழத்தன்மை மீண்டும் பெற்றுக் கொள்ளலாம் என யயாதிக்கு சாபத்திற்கான பரிகாரம் கூறினார்.
குருச்சேத்திர போரில் துரியோதனன் கொல்லப்பட்ட துயரத்தின் விளைவால் காந்தாரி, கிருஷ்ணரின் விருஷ்ணி குலம் விரைவில் அழியும் என வஞ்சினம் உரைத்தாள்.
காந்தாரி சாபத்தின் படி, குருசேத்திரப் போர் முடிந்த 36வது ஆண்டில், கிருஷ்ணரின் மகன் சாம்பனுக்கு முனிவர்கள் இட்ட சாபத்தின் விளைவாக, கிருஷ்ணரின் மகன்கள், பேரன்கள் மற்றும் விருஷ்ணி குலத்தவர்கள், அளவிற்கு மேல் மது அருந்தி ஒருவருடன் ஒருவர் சண்டையிட்டு மடிந்தனர்.
அருச்சுனன் விருஷ்ணி குல பெண்களையும், குழந்தைகளையும் அத்தினாபுரம் கூட்டிச் செல்லும் வழியில், ஆபிரர்கள் எனும் கூட்டத்தினர் தாக்கி, பொருட்களை கொள்ளையடித்து விருஷ்ணி குல பெண்களையும், குழந்தைகளையும் கவர்ந்து சென்றனர். ருக்குமணி முதலான கிருஷ்ணரின் எண்மனையாட்டிகள், கூட்டுத் தீக்குளிப்பு செய்து கொண்டு உயிர்த்தியாகம் செய்தனர். பின்னர் கடல்நீர் துவாரகை நகரத்திற்குள் புகுந்து உள்வாங்கிக் கொண்டது.
யயாதியின் கிழத்தன்மையை ஏற்க மறுத்த காரணத்தினால்,யதுவும், அவனது வழித்தோன்றல்களும் இனி நாட்டை அரசாளும் உரிமையில்லாது போகக்கடவது என யயாதி அளித்த சாபத்தால், யதுவின் வழித்தோன்றல்கள் நாட்டை ஆள இயலாது ஆடு, மாடுகள் மேய்த்து பால், தயிர், வெண்ணெய் போன்ற பால் பொருட்களை உற்பத்தி செய்யும் இடைத் தொழில் செய்து வாழ்ந்தனர். அவர்களை யாதவர்கள் என்பர்.
கிருஷ்ணர் பிரபாச பட்டினம் நகரத்திற்குச் சென்று காட்டில் ஓய்வு எடுக்கையில், வேடன் எய்திய அம்பு கிருஷ்ணரின் காலில் குத்தியதால், கிருஷ்ணர் உயிர் துறந்து வைகுந்தம் சென்றார்.
விருஷ்ணி குல பெண்கள், குழந்தைகள், கிருஷ்ணர் மற்றும் பலராமர் மட்டும் உயிருடன் எஞ்சியிருந்தனர். விருஷ்ணி குல பெண்களையும், குழந்தைகளையும், முதியோர்களை அத்தினாபுரம் கூட்டிச் செல்லுமாறு கிருஷ்ணர், குரு நாட்டு அருச்சுனனுக்கு ஓலை அனுப்பினார்.
விஷ்ணு கோயில் அல்லது தசாவதாரக் கோயில் , குப்தர்கள் காலத்திய கோயிலாகும். இக்கோயில் மத்திய இந்தியாவின் உத்தரப் பிரதேச மாநிலத்தின் லலித்பூர் மாவட்டத்தில் உள்ள தியோகர் எனும் ஊரில் உள்ளது.
பண்டைய இந்து சமயக் கோயில்களில் இன்றளவும் உள்ள மணற்கல்லால் கட்டப்பட்ட கோயிலாகும். இக்கோயில் வளாகத்தில் விஷ்ணுவின் தசாவதாரக் காட்சிகளை வெளிப்படுத்தும் அழகிய சிற்பங்களும் மற்றும் சமண தீர்த்தங்கரர்களின் சிற்பங்களும் உள்ளது.
இக்கோயில் குப்தர்களின் கட்டிடக் கலை மற்றும் சிற்பக் கலையை ஆராய உதவும் ஆதாரங்கள் அதிகம் கொண்டதாகும். இக்கோயில் பஞ்சயாதன கட்டிடக் கலை நயத்தில் கட்டப்பட்ட கோயில்களில் ஒன்றாகும்.
இக்கோயில் பஞ்சயாதன கட்டிடக் கலை நயத்தில் கட்டப்பட்ட கோயில்களில் ஒன்றாகும். தசாவதாரக் கோயில், வட இந்தியாவில் விமானத்துடன் கட்டப்பட்ட முதல் கோயிலாகும். இக்கோவிலின் அடித்தளத்தளத்தில் தாழ்வாரமும், உயரமான பீடத்துடன் கட்டப்பட்டுள்ளது. இக்கோயில் பாழடைந்த நிலையில் இருந்தபோதும் "நிர்ப்பந்திக்கும் முன்னிலையில்" உள்ளது. மேற்கு திசை நோக்கிய இக்கோயிலின் முக்கிய கருவறையின் மூலவர் மீது சூரிய ஒளி விழும் வண்ணம் கட்டப்பட்டுள்ளது.
தசாவதாரக் கோயில் சுவர்களில் புனித ஆறுகளின் தெய்வங்களான யமுனை மற்றும் கங்கை, நர-நாராயணன், கஜேந்திர மோட்சம், ஆதிசேஷனை படுக்கையாக கொண்ட திருமால் , ஆதிசேஷனை இருக்கையாக கொண்ட பெருமாள் சிற்பங்கள் உள்ளது. கோயில் சுவரின் கீழ் வரிசையில் திரௌபதியுடன் பாண்டவர்கள் நின்றிருக்கும் சிற்பங்கள் உள்ளது.
திருமாலுக்கு அர்பணிக்கப்பட்ட குப்தர்களின் இக்கோயிலை, ஆங்கிலேயரான கேப்டன் சார்லஸ் ஸ்டிராகன் என்பவர் முதலில் கண்டுபிடித்தார். இது வட இந்தியாவின் முதல் பஞ்சயாதனக் கோயில் ஆகும்.அலெக்சாண்டர் கன்னிங்காம் என்ற பிரித்தானியர் இக்கோயிலுக்கு தசவதாரக் கோயில் எனப் பெயரிட்டார்.
இக்கோயில் விஷ்ணுவிற்கு அர்ப்பணிக்கப்பட்ட கோயிலாகும். இக்கோயிலில் இந்து சமய கடவுளர்களின் சிற்பங்களும், சின்னங்களும் உள்ளது.
கோயிலின் பக்கச் சுவர்களிலும், பின்பக்கச் சுவர்களிலும் விஷ்ணுவின் தசவதாரக் காட்சிகளை வெளிப்படுத்தும் நரசிம்மர் மற்றும் வராகம், சிற்பங்கள் உள்ளது.
பெண் வலப்பக்கம் அல்லது இடப்பக்கம் பார்த்துக்கொண்டு நிற்கும்போது, மார்பும், குதிரைவால் தலைக்கட்டும் பெண் பார்க்கும் திசையைத் தெளிவாகக் காட்டும். ஆனாலும், எது வலக்கால் எது இடக்கால் என்பதில் தெளிவு இருக்காது. பெண் வலப்பக்கம் அல்லது இடப்பக்கம் பார்க்கும் திசையில் இருந்து விலகும்போது பெண்ணின் பார்வை பார்ப்பவரை நோக்கி அல்லது எதிர்த் திசையில் இருப்பதாகத் தெரியக்கூடும் இதனால், சிலருக்குக் கொஞ்சம் முன்புறம் திரும்பிப் பார்ப்பதாகத் தெரியும் போது வேறு சிலருக்குச் சற்றுப் பின்புறம் திரும்பிப் பார்ப்பதுபோல் தெரியும். பெண்ணின் மார்பும், குதிரைவாலும் பார்வையாளர்களின் பார்வைத் திசையோடு ஒரே கோட்டில் வரும்போது பெண் எந்தப்பக்கம் பார்க்கிறார் என்று தெரியாது. சிலர் நேரே முன்பக்கம் பார்ப்பதாகவும் வேறு சிலர் அத்திசைக்கு 180 பாகை விலகி எதிர்த்திசையில் பார்ப்பதாகவும் கொள்வர்.
சுழலும் நடனப்பெண் அல்லது நிழலுருத் தோற்றமயக்கம் என்பது, இயங்கும், இருநிலை ஒளியியல் தோற்றமயக்கம் ஆகும். இது ஒற்றைக் காலில் சுழலும் ஒரு பெண் நாட்டியக் கலைஞரது உருவத்தைக் காட்டுகிறது. 2003 இல் வலைத்தள வடிவமைப்பாளர் நொபுயூக்கி கயாகரா என்பவரால் உருவாக்கப்பட்ட இதன் தோற்ற மயக்கம், உருவம் சுழலும் திசை தொடர்பானது. இதைப் பார்க்கும் சிலர் முதலில் உருவம் மணிக்கூட்டுத் திசையில் சுழல்வதாகக் காண்பர். சிலருக்கு உருவம் மணிக்கூட்டுத் திசைக்கு எதிர்த் திசையில் சுழல்வதாகத் தெரியும். சிலவேளைகளில் சடுதியாக இது எதிர்த்திசையில் சுழல்வதாகத் தெரியும்.
ஆழத்துக்கான காட்சிக் குறிப்புக்கள் இல்லாததாலேயே இந்தத் தோற்ற மயக்கம் ஏற்படுகிறது. நடனப்பெண்ணின் கை பார்ப்பவர்களின் இடப்பக்கம் இருந்து வலப்பக்கமாக நகரும்போது, அது பார்ப்பவருக்கும் பெண்ணின் உடலுக்கும் இடையில் செல்லக்கூடும் (இந்த நிலையில் பெண் தனது வலது காலில் மணிக்கூட்டுத் திசைக்கு எதிர்த் திசையில் சுற்றுவதாகத் தோன்றும்), அல்லது பெண்ணின் உடலுக்குப் பின்புறமாகச் செல்லக்கூடும் (இந்த நிலையில் பெண் தனது இடது காலில் மணிக்கூட்டுத் திசையில் சுற்றுவதாகத் தெரியும்).
நிழலுருக்கள் பெரும்பாலும் மணிக்கூட்டுத்திசையிலேயே சுற்றுவதுபோல் தெரிவதாக நிறுவப்பட்டுள்ளது. இணையவழி ஆய்வொன்றில் பங்குபற்றிய 1600 பேரில் ஏறத்தாழ மூன்றில் இரண்டு பங்கினர் தொடக்கத்தில் மணிக்கூட்டுத் திசையில் சுற்றுவதாகவே உணர்ந்தனர். அத்துடன், முதலில் மணிக்கூட்டுத் திசையில் சுற்றுவதாக உணர்ந்தவர்கள் மறு திசையில் சுழல்வதுபோல் பார்ப்பதற்குக் கூடிய சிரமப்பட்டனர்.
பிரைசு வால்மார்டின் முதலாளி சாம் வால்ட்டனின் சாம் மன்றத்துடன் இணைய மறுத்த பின்பு 1993 ஆம் ஆண்டில், காசுட்கோவும் விலை மன்றமும் இணைவதற்கு ஒப்புக் கொண்டன. . காசுட்கோவினது வணிக மாதிரியும் அதன் அளவும் பிரைசு மன்றத்தினுடையதை போலவே இருந்ததும் ஒரு சிறப்பு காரணமாகும் . இணைந்த நிறுவனம் பிரைசுகாசுட்கோ என அழைக்கப்பட்டது. எந்த கடை உறுப்பினரும் இப்புதிய கிடங்கு கடையில் பொருட்களை வாங்கிக்கொள்ளலாம். பிரைசுகாசுட்கோ 206 இடங்களில் இருந்தததுடன் $16 மில்லியன் அளவுக்கு ஆண்டு விற்பனையை கொண்டிருந்தது பிரைசு காசுட்கோ தொடக்கத்தில் இரு நிறுவன செயலாளர்களாலும் நிருவகிக்கப்பட்டது. 1994இல் பிரைசு சகோதரர்கள் விலகி பிரைசு எண்டர்பிரைசசு என்பதை ஆரம்பித்தார்கள். . இப்போதுள்ள நிறுவனம் பிரைசுகாசுட்கோவுடன் தொடர்பில்லாதது
காசுட்கோவின் முழு வரலாறு சல் பிரைசு மற்றும் அவரின் மகன் ராபர்ட் பிரைசு மன்றம் என்ற முதல் கிடங்கை 1976 யூலை 12 அன்று மோரினா புளேவார்டு சான் டியாகோ கலிபோர்னியாலில் ஆரம்பிப்பத்ததில் இருந்து தொடங்குகிறது. பிரைசு குடும்பம் பிரைசு மன்றத்தின் முதல் கிடங்கை வானூர்திகளை நிறுத்த பயன்படுத்தப்படும் இடத்தில் ஆரம்பிக்கப்பட்டது இவ்விடம் முன்னர் ஓவர்டு அக்சு என்றுக்கு சொந்தமாக இருந்தது. அந்த கிடங்கு, இப்போது அறியப்பட்ட காசுட்கோ கிடங்கு #401 என அறியப்படுகிறது இது இன்னும் பயன்பாட்டில் உள்ளது.
காசுட்கோவின் உலகளாவிய தலைமையகம் இச்சாகுவா , வாசிங்டன் என்னுமிடத்தில் உள்ளது. இந் நிறுவனத்தின் முதல் கிடங்கு மன்றம் 1983 இல் சியாட்டில் நகரில் ஆரம்பிக்கப்பட்டது. பல நிறுவனங்களை தன்னுடன் சேர்த்த நடவடிக்கை மூலமாக , கோசுட்கோவின் ஒட்டுமொத்த வரலாறு 1976 ஆண்டில் இருந்து ஆரம்பமாகிறது. இதன் முன்னால் போட்டியாளர் விலை மன்றம் 1976இலேயே சான் டியேகோ, கலிபோர்னியாவில் நிறுவப்பட்டது.
காசுட்கோ தன் முதல் கிடங்கை சியாட்டில், வாஷிங்டன், -லில் செப்டம்பர் 15, 1983, அன்று சேம்சு சினெகல், செப்ரி எச் பிரோட்மேன் என்பவர்களால் ஆரம்பிக்கப்பட்டது. . சினகெல் பிரைசுசின் பிரைசு மன்றத்திலும் பெட்மார்ட் என்பவற்றிலும் பிரோட்மேன் என்ற பழைய சியாட்டிலின் வழக்கறினரும் சில்லரை வணிக குடும்பத்தை சேர்ந்தவருக்கும் மொத்த விற்பனையாளராக தன் பணிகளை ஆரம்பித்தார்.
காசுட்கோ மொத்த விற்பனை நிறுவனம் உறுப்பினருக்கு மட்டுமே பொருட்களை விற்கும் அமெரிக்க கிடங்கு மன்றம் ஆகும். 2015 காலம் வரை அமெரிக்காவில் உள்ள மிகப்பெரிய உறுப்பினர்-மட்டுமே வகை கிடங்கு மன்றம் ஆகும் உலகளவிலான இரண்டாவது மிகப்பெரிய சில்லரை விற்பனையாளர். .
கால அளவில் காசுட்கோ 705 கிடங்குகளை கொண்டிருந்தது. அவற்றில் அமெரிக்கா , கனடா , மெக்ஸிக்கோ , ஐக்கிய ராஜ்யம் , ஜப்பான் , தென் கொரியா , தைவான் , ஆஸ்திரேலியா , ஸ்பெயின் மற்றும் லெபனான் நாடுகளில் இருந்தன.
1997 ஆம் ஆண்டில், நிறுவனம் தன் பெயரை காசுட்கோ மொத்த விற்பனை கழகம் என்றும் அனைத்து மீதமுள்ள விலை மன்றம் இடங்களை காசுட்கோ என்றும் மாற்றி விட்டது.
உருவாகும் உள்ளம் என்பது என்பது 2003 ஆண்டு வெளிவந்த புகழ்பெற்ற அறிவியல் நூலாகும். மூளையின் மாயாஜாலங்கள் என்ற நூலின் மூலம் மிகப் புகழ்பெற்றவர் விளையனூர் இராமச்சந்திரன். பி.பி.சி. வானொலி நிறுவனம் ஆண்டுதோறும் மெய்யியல், அறிவியல், சமூகவியல் அறிஞர்களைக் கௌரவித்து, அவர்களது உரைகளை ஒலிபரப்பும். இந்தப் பேருரைகள் ‘டாக்டர் ரீய்த் லெக்சர்ஸ்’ என அவற்றைத் தொடங்கி வைத்தவரின் பெயரால் அழைக்கப்படுகின்றன. 2003 ஆம் ஆண்டு அவ்வாறு சிறப்பிக்கப்பட்டவர் மருத்தவர் இராமச்சந்திரன். அவர் மூளை, மனம், கலை எனப் பல்வேறு தளங்களை உள்ளடக்கிய ஐந்து பேருரைகள் ஆற்றினார். அது தொகுக்கப்பட்டு " " என்ற பெயரில் 2003 இல் நூலாக வெளிவந்தது, இந்தூல் தமிழில் உருவாகும் உள்ளம் என்ற பெயரில் ஆயிஷா நடராசனின் மொழிபெயர்ப்பில் வெளிவந்துள்ளது.
மனிதன் காணும் ஒவ்வொரு பொருளும், நபரும், அவனுக்கு ஒரு உணர்வை ஏற்படுத்தும். இதனாலேயே காதலியைக் கண்டால் பரவசம், எதிரியைப் பார்த்தால் கோபம் என ஏற்படுகின்றன. இதற்குக் காரணம் காட்சிப்புலன் தொடர்பான பகுதிகள் உணர்ச்சிகள் தொடர்பான பகுதிகளோடு தொடர்புகொண்டிருப்பதே ஆகும். இந்தத் தொடர்பு இழை சில பாதிப்புகளால் துண்டானால், பார்க்கும் நபர்கள் எந்த உணர்ச்சியையும் ஏற்படுத்தாமல் அந்நியர்கள்போல் தோன்றுவார்கள் என்கிறார்.
இந்நூலில் மனிதன் தன் காட்சிப்புலன்களால் உலகை எவ்வாறு அறிகிறான் என்பதை ஆசிரியர் விளக்குகிறார். கண்களைத் திறந்தவுடன் மனிதன் காணும் காட்சிகளை அவன் அறியும் விதம், உண்மையில் சாதாரண ஒளிப்படக் கருவியின் செயல்பாடு போன்றது அல்ல. அதைவிட மிகமிக சிக்கலானது. காட்சிப் புலன் தொடர்பாக மட்டும் முப்பதுக்கும் மேற்பட்ட இடங்கள் மூளையில் உள்ளன. ஒவ்வொரு பகுதிக்கும் ஒரு பணியைச் செய்கின்றன.
வெரியேர் வருணன் கோள் வட்டணையின் சிற்றலைவுகளை ஆய்வு செய்யும்போது இதிலிருந்து இதுவரை கண்டறியாத கோள் ஒன்றின் இருப்பைக் கொணர்ந்தார். இவர் வானில் தான் கணக்கிட்ட இடத்தில் அக்கோளைத் தேடும்படி கல்லேவை வேண்டிக் கொண்டார்.அந்த இரவிலேயே (என்கே ஒப்புதலைப் பெற்று, அவரது கண்ணோட்டத்துக்கு மாறாக, என்றிசு உலூயிசு தெ அரெசுட்டு உதவியுடன், கல்லே 8 ஆம் பொலிவுத் தரத் தோற்றப் பருமையுள்ள வான்பொருளை, கணக்கிட்ட இருப்பிலிருந்து ஒரு பாகைக்கு அப்பால் கண்டுபிடித்தார். ஆனால், இதுபெர்லினெர் கல்வியாளரான சுட்டெர்ன்கார்த்தேவால் பதிவு செய்யப்படவில்லை. அடுத்த இரண்டு நாள் மாலை வேளைகளில், அந்த வான்பொருளின் இயல்பியக்கம் 4 வில்நொடி பருமையி ல் அளக்கப்பட்டது. எனவே இது ஒரு கோள்தான் என முழுமையாக அறியப்பட்டது. கல்லே நெப்டியூனைத் தான் கண்டுபிடித்ததாக அறிவிக்க மறுத்து வெரியேருக்கே அத்தகுதியை உரியதாக்கினார்.
யோகான் கோட்பிரீடு கல்லே ஒரு செருமானிய வானியலாளர் ஆவார். இவர் செருமனி இரேடிசைச் சார்ந்தவர். இவர் பெர்லின் வான்காணகத்தில் 1846 செப்டம்பர் 23 இல் தன் மானவரான என்றிக் உலூயிசு தெ அரெசுட்டுவுடன் இணைந்து நெப்டியூனை முதன்முதலாக தான் நோக்குவது நெப்டியூன் தான் என்ற உறுதியோடு கண்டுபிடித்தார் . [[உர்பெய்ன் இலெ வெரியர் நெப்டியூன் நிலவுவதையும் அதன் சரியான இருப்பையும் முன்கணித்தார். இந்த வான்கோள ஆயங்கலை வெரியர் கல்லேவுக்கு அனுப்பிவைத்துச் சரிபார்க்கச் சொன்னார். அன்றிரவே கல்லே அவர் குறிப்பிட்ட முன்கணித்த இடத்தில் இருந்து ஒரு பாகை தள்ளி நெப்டியூனைக் கண்டுபிடித்தார். இது வானியக்கவியலுக்கு மிகப்பெரும் வெற்றியாக விளங்கியது. இந்நாள் 19 ஆம் நூற்றாண்டு அறிவியலிலேயே குறிப்பிட்த்தக்க நாளாகும்.
இவர் 1851 இல் கள வான்காணகம் ஒன்றின் இயக்குநராக பிரெசுலாவுக்குச் சென்றார். இவர் 1856 இல் பிரெசுலாவு பிரெடெரிக் வில்கெல்ம் பல்கலைக்கழகத்தில் வானியல் பேராசிரியர் ஆனார். இவர் பிரெசுலாவில் 45 ஆண்டுகள் வாழ்ந்தார். இவர் 1875/76 ஆண்டின் கல்விப் புலமுதல்வராகத் தேர்ந்தெடுக்கப்பட்டார்.பிரெசுலாவில் கோள்வட்டணைகளைத் துல்லியமாகத் தீர்மானிப்பதில் ஆய்வு செய்தார். புவிமுனைக் கனல்களின் உயரத்தையும் விண்கற்களின் தடத்தையும் கணக்கிடும் முறைகளை உருவாக்கினர். மேலும், 1884 வரை கண்டறியப்பட்ட 414 சிறுகோள்களின் தகவல்களைத் தமகனின் உதவியோடு ஒரே நூலில் திரட்டினார். மற்றபடி இவர் புவிக் காந்தப்புல ஆய்விலும் காலநிலையியலிலும் அக்கறை காட்டையுள்ளார். இவர் ஒட்டுமொத்தமாக 200 ஆய்வுப்பணிகளை வெளியிட்டுள்ளார்.
புதிய பெர்லின் வான்காணகம் முழுமையடைந்த்தும், கல்லே 1835 இல் யோகான் பிரான்சு என்கே அவர்களிடம் உதவியாலராகச் சேர்ந்தார்.அங்கே இவர் 16 ஆண்டுகள் தொடர்ந்து பணிபுரிந்தார். அப்போது ஜோசப் வான் பிரான்கோபரின் 9 அங். பொருள்வில்லையுள்ள தொலைநோக்கியைப் பயன்படுத்தினார். இவர் 1838 இல் காரிக்கோளின் உள்வலயத்தைக் கண்டுபிடித்தார். 1839 திசம்பர் 2 இல் இருந்து 1840 மார்ச்சு 6 வரையிலான கால இடைவெளியில் இரண்டு புதிய வால்வெள்ளிகளைக் கண்டுபிடித்தார்.
கல்லேவுக்கு 1845 இல், முனைவர் பட்டம் அளிக்கப்பட்டது. இவரது முனவர் பட்ட ஆய்வுரை 1706 ஆம் ஆண்டு அக்தோபர் 20 முதல் 23 வரையிலான நாட்களில் ஓலே உரோமரின் விண்மீன்கள், கோள்கள் வான் நடுவரைக்கடப்புகலைப் பற்றிய நோக்கீடுகளை உய்யநிலையில் ஆய்வு செய்து விவாதிப்பதே ஆகும்.
கல்லே கிராப்பன்கைனிசென் நகருக்கு அருகில் அமைந்த இரேடிசுக்கு இரு கி.மீ தள்ளியிருந்த பாப்சுவுட் வீட்டில் பிறந்தார். இவரது தந்தையார் யோகான் கொட்பிரீடு கல்லெ ஆவார். இவரது தாயார் பன்னியர் எனப்படும் என்றியேட்டே ஆவார். இவரது தந்தையார் தார் அடுப்பு இயக்கியவர் ஆவார். இவர் விட்டென்பர்கு பள்லியில் படித்தார். பின்னர் பெர்லின் அம்போல்ட் பல்கலைக்கழகத்தில் 1830 முதல் 1833 வரை கல்வி பயின்றார். பிரகு கூபென் பள்ளியில் கணிதவியல், இயற்பியல் ஆசிரியர் ஆனார். பின்னர், பெர்லின் பள்ளிக்கு மாற்றப்பட்டார்.
இவர் 1847 இல் கோனிகுசுபெர்கு வான்காணகத்தின் இயக்குநராக பிரெடெரிக் வில்கெல்ம் பெசலுக்குப் பின்னர் பணியமர்த்தப்பட்டார். நான்காம் பிரெடெரிக் வில்கெல்ம் அரச சட்டப்படி அறிவிக்கும் முன்பே இவர் இயல்பாக பணியில் சேர்க்கப்பட்ட்தால் இதற்கு கார்ல் கசுத்தோவ் யாகோகோபு யாகோபி மறுப்பு தெரிவிக்கவே இவர் தன் விண்ணப்பத்தை1848 இல் திரும்ப்ப் பெற்றார்.
இவர் 1845 கால அளவில் தன்னுடைய ஆய்வுரைன் படி ஒன்றை உர்பைன் லெ வெர்னருக்கு அனுப்பியிருந்தார். அதற்கான பதிலை ஓராண்டுக்குப் பிறகே பெற்றுள்ளார். இந்தப் பதில் 1846 செப்டம்பர் 18 இல் அனுப்பட்டு, கல்லேவுக்கு செப்யம்பர் 23 இல் வந்து சேர்ந்தது.
கல்லே 1897 இல் போட்சுடாமுக்குத் திரும்பினார். அங்கே இவர் தன் 98 ஆம் அகவையில் இறந்தார். இவர் மனைவியும் இரு மகன்களாகிய ஆந்திரேயாசு கல்லேவும் ஜார்ஜ் கல்லேவும் இவரைப் பிரிந்து வாழ்ந்தனர்.
இவர் ஒரு நொடியில் அரை ஊசலாட்டம் உள்ள நொடித் தனி ஊசலின் நீளத்தை அளந்தார். இது பாரீசில் உள்ள இலிகுனே ஊசலைவிட 1.25 மடங்கு குறைவாக உள்ளதைக் கண்டார். பின்னர், அய்சக் நியூட்டன் ஈர்ப்பு விசை பொருள்களுக்கிடையில் உள்ள தொலைவின் இருமடிக்கு தலைக்கீழ் விகிதத்தில் மாறுவதால், இரிச்சர் ஆய்வின் புறநிலையான முடிவு நிலநடுவரைக்கு அண்மையில் உள்ள கயென்னே பாரீசை விட புவி மையத்தில் இருந்து கூடுதல் தொலைவில் அமைதலைக் காட்டுகிறது. எனவே புவி கோள வடிவத்தில் இருக்க முடியாது. அது நிலநடுவரையருகில் மற்றப் பகுதியை விட பெருத்து இருக்கிறது என்பது தெளிவாகிறது. புவி மேற்பரப்பில் ஈர்ப்பு விசை மாறுவதை முதன்முதலில் நோக்கியவர் இரிச்சரே. மேலும், இது ஈர்ப்பளவையியலைத் தோற்றுவித்தது எனலாம்.
இவரது 1673 பாரீசு வருகை விழாப்போல கொண்டாடப்பட்டது. இவரது தரவுகளின் முடிவுகள் கணிக்கப்பட்டுவிட்டன. என்றாலும் ஆய்வு அறியப்படாத காரணங்களால் வெளியிடப்படவில்லை. ஆனால் இந்த வெளியீடு 1879 இல் ' . , ' . எனும் தலைப்பில் இரிச்சரின் பெயரில் வெளியிடப்பட்டது. விரைவிலேயே இவருக்கு செருமனியில் பொறியியல் திட்டம் ஒன்று வழங்கப்பட்டது. இவருடைய இதற்குப் பிந்தைய வாழ்க்கை ஆவணப்படுத்தப்படவில்லை. இவர் 1696 இல் பாரீசில் இறந்ததாகப் பெரும்பாலான வாழ்க்கைவரைவாளர்கள் கூறுகின்றனர்.
பிரெஞ்சு கல்விக்கழகத்தின் வேண்டுதலின்பேரில் இவர் 1671 முதல் 1673 வரை பிரெஞ்சு கயானாவின் காயென்னேவில் செய்முறைகளும் வானியல் நோக்கீடுகளும் மேற்கொண்டார். செவ்வாயின் சூரியவண்மை இருப்பில் இவரும் பாரீசில் காசினியும் ஒருங்கே செய்த நோக்கீடுகளும் அளவைகளும் புவிக்கும் செவ்வாய்க்கும் இடையில் உள்ள தரவுசார்ந்த தொலைவை முதன்முதலாக மதிப்பிட உதவின. அவர்கள் இருவரும் இந்தத் தொலைவைப் பயன்படுத்தி, பின்னர் புவிக்கும் சூரியனுக்கும் இடையில் உள்ள தொலைவைக் கணக்கிட்டனர்.
குறிப்பு: தனி ஊசல் பக்கத்தில் குறிப்பிட்டிருப்பது போல 2.5 மணித்துளிகள் வேறுபாடு. ஒத்துப்போவதாக இல்லை. இந்த எண் 3.1 மணித்துளிகள் காலவேறுபாட்டைத் தருகிறது. உலகச் சிறுமம் மெக்சிகோ நகரில் அமைவதைப் போல ~5.2 எனில், இது மேலே குறிப்பிட்டது போல 2இன் பெருக்கலாக அல்லது இருமடங்காக அமைவதைக் காணலாம்.
ழீன் இரிச்சர் ஒரு பிரெஞ்சு வனியலாளர் ஆவார். இவர் பிரெஞ்சு அறிவியல் கல்விக்கழகத்தில் வானியல் உதவியாளராக ஜியோவன்னி டொமினிகோ காசினியின் வழிகாட்டுதலின்கீழ் பணிபுரிந்தார்.
இவர் 1752 அளவில் மிகவும் பெயர்பெற்றதால் ஐடெல்பர்கு பல்கலைக்கழகத்தில் வானியல், இயற்பியல் பேராசிரியராகத் தேர்வு செய்யப்பட்டார். இதற்குள் இவர் வானியலில் தணியாத ஆர்வத்தை வளர்த்துக்கொண்டார். எனவே இவர் மென்கீமின் அரசவை வானியலாளராகவும் அமர்த்தப்பட்டார். புதிய வான்காணகங்களான மென்கீம், சுசிவெட்சிங்கன் ஆகியவற்றுக்குக் கருவிகளைத் தேர்வு செய்யும் பணி இவரிடம் தரப்பட்டது. இப்பணிகள் முடிவுற்றதும் இவர் வானியல் ஆய்வுகளில் ஈடுபட்டு, பல ஆய்வுக் கட்டுரைகளை வெளியிட்டார். இவர் 1769 இல் வெள்ளிக் கடப்பை நோக்கிட, புனித பீட்டர்சுபர்குக்கு அழைக்கப்பட்டார். இப்பணியை இவர் ஆண்டர்சு இலெக்செல் அவர்களுடன் இணைந்து செய்து முடித்தார். இவர் 1773 இல் இயேசு சமூக ஆணை பதினாறாம் போப் கிளெமண்ட்டால் நீக்கப்பட்டதால், அரசவை வானியலாளர் பதவியில் இருந்து விலகினார். என்றாலும் தன் வானியல் நோக்கீடுகளையும்ஆய்வுகளையும் கைவிடாமல் தொடர்ந்தார். இவர் 1765 இல் அரசு கழக ஆய்வு நல்கைக்கு விண்னப்பித்துப் பெற்றார்.
இவர் மொரோவியாவில் உள்ள மோத்ரிசுவில் பிறந்தார். இவர் கிரீக், இலத்தீன் மொழிகளும் கணிதவியலும் மெய்யியலும் இறையியலும் கற்றார். ஆனால் இவர் கல்விகற்ற இடம் தெரியவில்லை. இவர் 20 களில் இயேசுநெறியினராக முடிவு செய்தார். இதற்கு இவரது தந்தையார் ஒப்புக்கொள்ளாமல் போகவே தன் வீட்டை விட்டு விலக வைத்தது. இவர் 1745 இல் மேன்கீமில் இருந்த இயேசு சமூகத்தில் சேர்ந்தார். அங்குத் தன் பயிற்சியை முடித்ததும் வாழ்வியல் பாடங்களில் கல்வி கற்பிக்கலானார்.
இவர் இரும விண்மீன்களின் முன்னோடி ஆய்வுக்காகப் பெயர்பெற்றார். ஆனால் இவரது கருவிகள் உண்மையான இரும விண்மீன்களையும் தற்செயலான தோற்றநிலை விண்மீன்களையும் பிரித்தறிய வல்லனவாக இல்லை. இவர் 1777-78 இல் 80 இரட்டை விண்மீன்களின் அட்டவணையைத் தொகுத்தார். மேலும் இதை 1781 இல் வெளியிட்டார்.
இந்நூலாசிரியர் சாத்திரம் சாமிநாத முனிவர், திருவாவடுதுறை ஆதீனத்து தம்பிரான் சுவாமிகளுள் ஒருவர். ஆதீனத்து பத்தாவது குருமகா சன்னிதானமாகிய ஸ்ரீவேலப்ப தேசிகரிடத்து ஞானதீட்சையும், சைவ சந்நியாசமும் பெற்றவர். வடமொழி ஸ்காந்தத்தில் உள்ள உருத்திர சங்கிதையில் கோமுத்திச் சேத்திர மகாத்மியம் கூறப்பட்டுள்ளது. அதன் தமிழ் மொழிபெயர்ப்பே இப்புராணம். இவர் இந்நூல் மட்டுமின்றி 'திருப்பெருந்துறைப் புராணம்' என்ற நூலையும் இயற்றியுள்ளார். 1763 முதல் 1787 வரையில் தஞ்சையில் ஆட்சி செய்த துளசேந்திர மகாராஜாவின் விருப்பத்திற்கிணங்க திருப்பெருந்துறைப் புராணம் இயற்றியுள்ளார்.
திருக்கயிலாயத்தில் சதுரங்க விளையாட்டில் வெற்றி பெற்ற அம்பிகைக்குச் செருக்கு ஏற்பட்டது. அச்செருக்கை அடக்க பசு உருவம் தந்தார் சிவன். அப்பசு உரு நீங்கப்பெற்ற தலம் ஆவடுதுறை. ஆ+ அடு+ துறை, ஆ- பசு, அடு- நீங்கிய, துறை- இடம். இத்தல வரலாறு, திருமூலர், திருமாளிகைத் தேவர் வரலாறுகள் உட்பட பல செய்திகள் இப்புராண நூலில் இடம் பெற்றுள்ளன. இந்நூல் ஓலைச் சுவடி திருவாவடுதுறை ஆதீனச் சரஸ்வதிமகால் நூலகத்தில் பாதுகாக்கப் பெற்றுள்ளது.
இந்நூல் அறுபத்தெட்டு அத்தியாயங்களைக் கொண்டது. இதனுள் 2560 செய்யுட்கள் உள்ளன. அநாதிமுத்திச் சேத்திர காண்டம், ஆவடுதுறைக் காண்டம், தியாகேசபுரக் காண்டம் எனும் மூன்று காண்டங்களை உடையது. முதற்காண்டத்தில் 26 அத்தியாயங்களும் இரண்டாவது காண்டத்தில் 10 அத்தியாயங்களும் மூன்றாவது காண்டத்தில் 32 அத்தியாயங்களும் உள்ளன. ஒவ்வொரு காண்டத்தின் தொடக்கத்திலும் தோத்திரக்கவி அமைந்துள்ளது.
திருவாவடுதுறைப் புராணம் என்பது திருவாவடுதுறைத் தலத்தின் பெருமை கூறும் நூல். இந்நூலை இயற்றியவர் சாத்திரம் சாமிநாத முனிவர். இந்நூலுக்குத் துறைசைப் புராணம் என்ற வேறு பெயரும் உண்டு.